- Մասնակիցները և կազմակերպիչներն են ծրագրի գլխավոր հերոսները: Տարածքային կառավարման, տեղական ինքնակառավարման մարմինների ներկայացուցիչներն այնքան սիրով էին ընտրել այն ընտանիքները, որոնք հյուրընկալեցին մեր երեխաներին: Մեր հայրենակիցները սիրով բացեցին իրենց դռները և երեխաներին ընդունեցին իրենց հյուրընկալ հարկերում: Շնորհակալություն եմ ուզում հայտնել բոլոր երեխաների ծնողներին, ովքեր մեզ վստահեցին: Չէ՞ որ նրանք իրենց երեխային ուղարկում են դեպի անորոշություն: Սա նշանակում է, որ լուծվել է մի շատ կարևոր խնդիր` Սփյուռքը վստահում է հայրենիքին, վստահում է հայրենի կառավարությանը, հավատում է Սփյուռքի նախարարությանը: Այդ է պատճառը, որ ծրագիրն ավելի է մեծանում ու հզորանում: